CELEX: 32021R2269
Language: hr
Date: 2021-12-15 00:00:00
Title: Uredba (EU) 2021/2269 Europskog parlamenta i Vijeća od 15. prosinca 2021. o izmjeni Uredbe (EU) 2018/1091 u pogledu doprinosa Unije za integriranu statistiku na razini poljoprivrednih gospodarstava u skladu s Uredbom Vijeća (EU, Euratom) 2020/2093 kojom se utvrđuje višegodišnji financijski okvir za razdoblje 2021.–2027. (Tekst značajan za EGP)

21.12.2021   
               
               
                  HR
               
               
                  Službeni list Europske unije
               
               
                  L 457/1
               
            
         UREDBA (EU) 2021/2269 EUROPSKOG PARLAMENTA I VIJEĆA
         od 15. prosinca 2021.
         o izmjeni Uredbe (EU) 2018/1091 u pogledu doprinosa Unije za integriranu statistiku na razini poljoprivrednih gospodarstava u skladu s Uredbom Vijeća (EU, Euratom) 2020/2093 kojom se utvrđuje višegodišnji financijski okvir za razdoblje 2021.–2027.
         (Tekst značajan za EGP)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 338. stavak 1.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         u skladu s redovnim zakonodavnim postupkom (1),
         budući da:
         
                     (1)
                  
                  
                     Uredbom (EU) 2018/1091 Europskog parlamenta i Vijeća (2) predviđa se da države članice za referentne godine 2023. i 2026. prikupe i dostave osnovne strukturne podatke i podatke o modulima povezane s poljoprivrednim gospodarstvima („osnovni podaci” odnosno „podaci o modulima”).
                  
               
                     (2)
                  
                  
                     Za provedbu istraživanja o strukturi poljoprivrednih gospodarstava i udovoljavanje zahtjevima Unije u pogledu informacija potrebna su znatna financijska sredstva država članica i Unije.
                  
               
                     (3)
                  
                  
                     Podložno maksimalnim iznosima utvrđenima u Uredbi (EU) 2018/1091, države članice od Unije trebaju primiti financijski doprinos od najviše 75 % troškova prikupljanja osnovnih podataka i podataka o modulima za referentne godine 2023. i 2026.
                  
               
                     (4)
                  
                  
                     Uredbom (EU) 2018/1091 utvrđuje se financijska omotnica za cijelo razdoblje trajanja relevantnog višegodišnjeg financijskog okvira (VFO), a ta uredba uključuje i odredbu o utvrđivanju iznosa koji će se dodijeliti za daljnja prikupljanja podataka u okviru sljedećeg VFO-a, koji obuhvaća istraživanja o strukturi poljoprivrednih gospodarstava za referentne godine 2023. i 2026.
                  
               
                     (5)
                  
                  
                     Taj sljedeći VFO za razdoblje od 2021. do 2027. utvrđen je u Uredbi Vijeća (EU, Euratom) 2020/2093 (3).
                  
               
                     (6)
                  
                  
                     U skladu s Uredbom (EU) 2018/1091 Europski parlament i Vijeće trebaju na temelju prijedloga Komisije nakon datuma stupanja na snagu Uredbe (EU, Euratom) 2020/2093 utvrditi iznos doprinosa Unije za integriranu statistiku na razini poljoprivrednih gospodarstava u okviru VFO-a za razdoblje od 2021. do 2027.
                  
               
                     (7)
                  
                  
                     Iznosom predloženim za razdoblje od 2021. do 2027. trebala bi se financirati istraživanja o strukturi poljoprivrednih gospodarstava provedena isključivo u 2023. i 2026., uključujući troškove povezane s upravljanjem bazama podataka koje se upotrebljavaju u Komisiji za obradu podataka koje dostavljaju države članice te troškove povezane s održavanjem i razvojem tih baza podataka.
                  
               
                     (8)
                  
                  
                     Osim toga, s obzirom na njezino povlačenje iz Unije, primjereno je izbrisati upućivanje iz Uredbe (EU) 2018/1091 na Ujedinjenu Kraljevinu.
                  
               
                     (9)
                  
                  
                     Uredbu (EU) 2018/1091 trebalo bi stoga na odgovarajući način izmijeniti.
                  
               
                     (10)
                  
                  
                     Provedeno je savjetovanje s Odborom za Europski statistički sustav, koji je osnovan člankom 7. Uredbe (EZ) br. 223/2009 Europskog parlamenta i Vijeća (4).
                  
               
                     (11)
                  
                  
                     Ova Uredba trebala bi hitno stupiti na snagu sljedećeg dana od dana objave u Službenom listu Europske unije, kako bi se osiguralo da države članice pravodobno dobiju financijska sredstva od Unije kojim bi se njihovim nacionalnim statističkim uredima omogućilo da pripreme prikupljanje podataka za referentnu godinu 2023.,
                  
               DONIJELI SU OVU UREDBU:
         
            Članak 1.
            Uredba (EU) 2018/1091 mijenja se kako slijedi:
            
                        1.
                     
                     
                        članak 13. mijenja se kako slijedi:
                        
                                    (a)
                                 
                                 
                                    stavak 4. mijenja se kako slijedi:
                                    
                                                i.
                                             
                                             
                                                uvodni dio zamjenjuje se sljedećim:
                                                „Za kombinirane troškove prikupljanja osnovnih podataka i podataka modula za referentne godine 2023. i 2026., financijski doprinos Unije ograničava se na sljedeće maksimalne iznose:”;
                                             
                                          
                                                ii.
                                             
                                             
                                                točka (c) zamjenjuje se sljedećim:
                                                
                                                            „(c)
                                                         
                                                         
                                                            po 2 000 000 EUR za Bugarsku, Njemačku, Mađarsku i Portugal;”;
                                                         
                                                      
                                          
                              
                                    (b)
                                 
                                 
                                    stavak 5. briše se;
                                 
                              
                                    (c)
                                 
                                 
                                    stavak 7. zamjenjuje se sljedećim:
                                    
                                       „7.   Financijski doprinos Unije za bespovratna sredstva iz stavka 2. ovog članka osigurava se iz Europskog fonda za jamstva u poljoprivredi u skladu s člankom 4. stavkom 2. točkom (d) Uredbe (EU) br. 1306/2013 te, od 1. siječnja 2023., u skladu s člankom 5. stavkom 3. točkom (d) Uredbe (EU) 2021/2116 Europskog parlamenta i Vijeća (*1).
                                    
                                    
                                       (*1)  Uredba (EU) 2021/2116 Europskog parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013 (SL L 435, 6.12.2021., str. 187.).”;"
                        
                                 
                              
                  
                        2.
                     
                     
                        u članku 14. stavak 1. zamjenjuje se sljedećim:
                        
                           „1.   Financijska omotnica Unije za provedbu programa prikupljanja podataka za referentne godine 2023. i 2026., uključujući odobrena sredstva potrebna za upravljanje sustavima baza podataka koji se upotrebljavaju u Komisiji za obradu podataka koje dostavljaju države članice u skladu s ovom Uredbom te za održavanje i razvoj tih sustava, iznosi 40 000 000 EUR za razdoblje koje pokriva Uredba Vijeća (EU, Euratom) 2020/2093 (*2).
                        
                        
                           (*2)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433I, 22.12.2020., str. 11.).”."
                        
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Strasbourgu 15. prosinca 2021.
            
               
                  Za Europski parlament
               
               
                  Predsjednik
               
               D. M. SASSOLI
            
            
               
                  Za Vijeće
               
               
                  Predsjednik
               
               A. LOGAR
            
         
         
            (1)  Stajalište Europskog parlamenta od 23. studenoga 2021. (još nije objavljeno u Službenom listu) i odluka Vijeća od 12. prosinca 2021.
         
            (2)  Uredba (EU) 2018/1091 Europskog parlamenta i Vijeća od 18. srpnja 2018. o integriranoj statistici na razini poljoprivrednih gospodarstava i stavljanju izvan snage uredaba (EZ) br. 1166/2008 i (EU) br. 1337/2011 (SL L 200, 7.8.2018., str. 1.).
         
            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433 I, 22.12.2020., str. 11.).
         
            (4)  Uredba (EZ) br. 223/2009 Europskog parlamenta i Vijeća od 11. ožujka 2009. o europskoj statistici i stavljanju izvan snage Uredbe (EZ, Euratom) br. 1101/2008 Europskog parlamenta i Vijeća o dostavi povjerljivih statističkih podataka Statističkom uredu Europskih zajednica, Uredbe Vijeća (EZ) br. 322/97 o statistici Zajednice i Odluke Vijeća 89/382/EEZ, Euratom o osnivanju Odbora za statistički program Europskih zajednica (SL L 87, 31.3.2009., str. 164.).